ประกาศกรมการขนส่งทางบกประกาศกรมการขนส่งทางบกเรื่องการจัดทำและรายงานข้อมูลอุบัติเหตุที่เกิดจากการขนส่งวัตถุอันตรายพ.ศ. ๒๕๕๙ โดยที่กฎกระทรวงความปลอดภัยในการขนส่งวัตถุอันตรายทางถนนพ.ศ. ๒๕๕๘ กำหนดให้ผู้ได้รับใบอนุญาตประกอบการขนส่งด้วยรถที่ใช้ในการขนส่งสัตว์หรือสิ่งของที่นำไปใช้ในการขนส่งวัตถุอันตรายต้องจัดทำและรายงานข้อมูลเกี่ยวกับการขนส่งวัตถุอันตรายหรือรายงานอื่นเพื่อให้การขนส่งวัตถุอันตรายทางถนนเป็นไปตามความตกลงระหว่างประเทศด้านการขนส่งสินค้าอันตรายที่ประเทศไทยเป็นภาคีได้แก่ กรอบความตกลงอาเซียนว่าด้วยการอำนวยความสะดวกในการขนส่งสินค้าผ่านแดน (ASEAN Framework Agreement on the Facilitation of Goods Transit) กรอบความตกลงอาเซียนว่าด้วยการอำนวยความสะดวกในการขนส่งข้ามแดน(ASEAN Framework Agreement on the Facilitation of Inter - State Transport) และความตกลงว่าด้วยการขนส่งข้ามพรมแดนในอนุภูมิภาคลุ่มแม่น้ำโขง(GMS Cross Border Transport Agreement) ซึ่งสอดคล้องกับความตกลงว่าด้วยการขนส่งสินค้าอันตรายระหว่างประเทศทางถนนของคณะกรรมาธิการเศรษฐกิจยุโรปแห่งสหประชาชาติ (European Agreement Concerning the International Carriage of Dangerous Goods by Road (ADR)) อาศัยอำนาจตามความในข้อ ๓ (๑๐)ของกฎกระทรวงความปลอดภัยในการขนส่งวัตถุอันตรายทางถนน พ.ศ. ๒๕๕๘อธิบดีกรมการขนส่งทางบกออกประกาศกำหนดการจัดทำและรายงานข้อมูลอุบัติเหตุที่เกิดจากการขนส่งวัตถุอันตรายไว้ดังต่อไปนี้ข้อ๑ ในประกาศนี้ผู้ได้รับใบอนุญาตประกอบการขนส่ง หมายถึงผู้ซึ่งได้รับใบอนุญาตประกอบการขนส่งประเภทการขนส่งไม่ประจำทางหรือการขนส่งส่วนบุคคลด้วยรถที่ใช้ในการขนส่งสัตว์หรือสิ่งของที่นำไปใช้ในการขนส่งวัตถุอันตรายทั้งการขนส่งภายในประเทศและระหว่างประเทศวัตถุอันตราย หมายถึง วัตถุอันตรายตามประเภทที่กำหนดไว้ในประกาศกรมการขนส่งทางบกเรื่องกำหนดประเภทหรือชนิดและลักษณะการบรรทุกวัตถุอันตรายที่ผู้ขับรถต้องได้รับใบอนุญาตเป็นผู้ขับรถชนิดที่ ๔ประเภทการขนส่ง (Transport Category) หมายถึง การแบ่งระดับความเป็นอันตรายตามหมายเลขที่ ADR กำหนด แบ่งได้เป็น ๕ ประเภท เรียงตามลำดับ ได้แก่ ประเภทการขนส่ง ๐ มีระดับความเป็นอันตรายสูงสุดถึงประเภทการขนส่ง ๔ มีระดับความเป็นอันตรายต่ำสุด ซึ่งกำหนดไว้ในคอลัมน์(๑๕) ของตารางบัญชีรายชื่อวัตถุอันตราย ตามประกาศกรมการขนส่งทางบก เรื่องรายชื่อวัตถุอันตราย พ.ศ. ๒๕๕๙ข้อ ๒ ผู้ได้รับใบอนุญาตประกอบการขนส่งต้องจัดทำและรายงานข้อมูลอุบัติเหตุที่เกิดจากการขนส่งวัตถุอันตรายหากมีการเกิดอุบัติเหตุระหว่างการขนส่งที่มีลักษณะอย่างใดอย่างหนึ่ง ดังต่อไปนี้(๑)มีผู้ได้รับบาดเจ็บหรือเสียชีวิตโดยใช้เกณฑ์การพิจารณาการได้รับบาดเจ็บอย่างใดอย่างหนึ่งดังนี้(ก)ต้องได้รับการรักษาทางการแพทย์เป็นพิเศษ หรือเป็นผู้ป่วยหนัก(ข)ต้องพักในโรงพยาบาลอย่างน้อย ๑ คืน(ค)ต้องหยุดงานติดต่อกันอย่างน้อย ๓ วัน(๒)มีการรั่วไหลของวัตถุอันตรายดังนี้(ก)วัตถุอันตรายในประเภทย่อยที่ ๖.๒ สารติดเชื้อ(ข)วัตถุอันตรายในประเภทการขนส่ง ๐ หรือ ๑ มีการรั่วไหลออกมามากกว่า ๕๐ ลิตร หรือ ๕๐กิโลกรัม ขึ้นไป(ค)วัตถุอันตรายในประเภทการขนส่ง ๒มีการรั่วไหลออกมามากกว่า ๓๓๓ ลิตร หรือ ๓๓๓ กิโลกรัม ขึ้นไป(ง)วัตถุอันตรายในประเภทการขนส่ง ๓ หรือ ๔ มีการรั่วไหลออกมามากกว่า ๑,๐๐๐ ลิตรหรือ ๑,๐๐๐ กิโลกรัม ขึ้นไป(จ)การรั่วไหลของวัตถุอันตรายไม่ว่าประเภทใดหรือปริมาณเท่าใดก็ตามที่ทำให้ทรัพย์สินหรือสิ่งแวดล้อมได้รับความเสียหายโดยมีมูลค่าความเสียหายตามที่กรมการขนส่งทางบกกำหนด(๓)มีหน่วยกู้ภัย หน่วยงานบรรเทาสาธารณภัย หรือหน่วยงานที่เกี่ยวข้องกับการระงับเหตุเข้ามาปฏิบัติงานในพื้นที่เกิดเหตุและต้องอพยพประชาชนออกจากพื้นที่ หรือต้องปิดทางสาธารณะเป็นระยะเวลาเกินกว่า ๓ชั่วโมงข้อ๓ การรายงานข้อมูลอุบัติเหตุที่เกิดจากการขนส่งวัตถุอันตรายตามข้อ๒ ให้รายงานต่อกรมการขนส่งทางบกตามระยะเวลา ดังต่อไปนี้(๑)กรณีตามข้อ ๒ (๑) และข้อ ๒ (๒) (ข) (ค) (ง)(จ) และข้อ ๒ (๓) ภายในสิบห้าวันนับแต่วันที่เกิดอุบัติเหตุ(๒)กรณีตามข้อ ๒ (๒) (ก) ทันทีที่เกิดอุบัติเหตุแบบการรายงานข้อมูลอุบัติเหตุที่เกิดจากการขนส่งวัตถุอันตรายให้เป็นไปตามที่กำหนดท้ายประกาศข้อ๔[๑] ประกาศนี้ให้ใช้บังคับเมื่อพ้นกำหนดหนึ่งร้อยแปดสิบวันนับแต่วันประกาศในราชกิจจานุเบกษาเป็นต้นไปประกาศ ณ วันที่ ๘สิงหาคม พ.ศ. ๒๕๕๙สนิท พรหมวงษ์อธิบดีกรมการขนส่งทางบก[เอกสารแนบท้าย]๑. รายงานข้อมูลอุบัติเหตุที่เกิดจากการขนส่งวัตถุอันตราย(ดูข้อมูลจากภาพกฎหมาย)ชวัลพร/ปริยานุช/จัดทำ๒๐ กันยายน๒๕๕๙นุสรา/ตรวจ๑ ธันวาคม ๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๒๐๙ ง/หน้า ๔๔/๑๙ กันยายน ๒๕๕๙